《游丝 其一》
清代·庄受祺

十丈红尘踠地来，梧桐庭院凤凰台。已拌历劫同消歇，艳说登仙此化胎。

柳暗花明皆幻梦，兰因絮果任疑猜。天边旧侣如相问，恐落泥涂作弃材。

作者简介：江苏阳湖人，字卫生。道光二十年进士，官至浙江布政使，咸丰十年以病免。喜论兵事。工诗文、善书法。有《枫南山馆遗集》、《维摩室随笔》。